钦定古今图书集成/明伦汇编/氏族典/第409卷 > 许三省
## 钦定古今图书集成/明伦汇编/氏族典/第409卷 > 许三省

按《杭州府志》：“三省，字一所，钱塘人。嘉靖戊午举于乡。
万历时，为山西道御史，巡盐两淮，扺凤阳，吏白当往
谒镇守珰三省曰：‘未拜陵寝，先谒内侍乎’？珰知三省
将至，具酒醴洒扫以待，三省卒不往，左迁夔州守。有
猛虎噬人，三省斋戒檄之，虎毙坛下。幼时母乳痈，三
省将亲吮之，医曰：‘母愈，儿中乳毒矣’。三省卒吮之，百”
日愈。俄面肿如斗，亦百日愈。